แกรนด์ดัชเชสมาเรีย อเล็กซานดรอฟนาแห่งรัสเซีย

แกรนด์ดัชเชสมาเรีย อเล็กซานดรอฟนาแห่งรัสเซีย (ต่อมาเป็น ดัชเชสแห่งเอดินบะระ และ ดัชเชสแห่งแซ็กซ์-โคบูร์กและก็อตธา) () ประสูติเมื่อ 17 ตุลาคม ค.ศ. 1853 ที่ ซากอย เซโล จักรวรรดิรัสเซีย เป็นพระราชธิดาในจักรพรรดิอะเลคซันดร์ที่ 2 แห่งรัสเซีย และจักรพรรดินีมารีเยีย อะเลคซันโดรฟนาแห่งรัสเซีย เป็นพระขนิษฐาในจักรพรรดิอะเลคซันดร์ที่ 3 แห่งรัสเซีย และเป็นพระปิตุจฉาในจักรพรรดินิโคลัสที่ 2 แห่งรัสเซีย พระองค์อภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระราชโอรสองค์ที่ 2 ในสมเด็จพระราชินีนาถวิกตอเรีย และเจ้าฟ้าชายอัลเบิร์ต เจ้าชายพระราชสวามี เมื่อวันที่ 23 มกราคม ค.ศ. 1874 ณ พระราชวังฤดูหนาว กรุงเซนต์ปีเตอส์เบิร์ก จักรวรรดิรัสเซีย ต่อมาได้สิ้นพระชนม์ในเดือนตุลาคม ค.ศ. 1920 ที่เมืองซือริช ประเทศสวิสเซอร์แลนด์ รวมพระชันษา 67 ปี

อภิเษกสมรส 

ทรงเข้าอภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระโอรสใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 23 มกราคม ค.ศ. 1874 มีพระราชโอรสและพระราชธิดาดังนี้
 เจ้าชายอัลเฟรดแห่งเอดินบะระ รัชทายาทแห่งแซ็กซ์-โคเบิร์กและก็อตธา (พระนามเต็ม อัลเฟรด อเล็กซานเดอร์ วิลเลียม เออร์เนส อัลเบิร์ต ; ประสูติ 15 ตุลาคม ค.ศ. 1874 สิ้นพระชนม์ 6 กุมภาพันธ์ ค.ศ. 1899)
 ทรงดำรงพระอิสริยยศ เจ้าชายรัชทายาทแห่งซัคเซิน-โคบวร์คและโกทา เมื่อวันที่ 22 สิงหาคม ค.ศ. 1893 หลังจากการเสวยราชสมบัติเป็นดยุคครองรัฐแห่งซัคเซิน-โคบวร์คและโกทา ของพระชนก 
 เจ้าหญิงมารีแห่งเอดินบะระ (พระนามเต็ม มารี อเล็กซานดรา วิกตอเรีย ; ประสูติ 29 ตุลาคม ค.ศ. 1875 สิ้นพระชนม์ 18 กรกฎาคม ค.ศ. 1938)
 ทรงอภิเษกสมรสในวันที่ 10 มกราคม ค.ศ. 1893 ณ เมืองซิกมาริงเกิน กับ เจ้าฟ้าชายเฟอร์ดินานด์ มกุฎราชกุมารแห่งโรมาเนีย และทรงเป็น สมเด็จพระราชินีแห่งโรมาเนีย เมื่อวันที่ 10 ตุลาคม ค.ศ. 1914 หลังจากการเสวยราชสมบัติของพระสวามี 
 เป็นพระอัยยิกาในสมเด็จพระราชาธิบดีไมเคิลที่ 1 แห่งโรมาเนีย 
 เจ้าหญิงวิกตอเรีย เมลิตาแห่งเอดินบะระและแซ็กซ์-โคเบิร์กและก็อตธา (พระนามเต็ม วิกตอเรีย เมลิตา ประสูติ 25 พฤศจิกายน ค.ศ. 1876 สิ้นพระชนม์ 2 มีนาคม ค.ศ. 1936)
 ทรงอภิเษกสมรสครั้งแรกในวันที่ 19 เมษายน ค.ศ. 1894 ณ เมืองโคบูร์ก แต่ทรงหย่าร้างในวันที่ 21 ธันวาคม ค.ศ. 1901 กับ แกรนด์ดยุคแอร์นส์ ลุดวิก คาร์ล อัลเบิร์ต วิลเฮล์มแห่งเฮสส์และไรน์
 ทรงอภิเษกสมรสครั้งที่สองเมื่อวันที่ 18 ตุลาคม ค.ศ. 1905 ณ เมืองเทแกร์นซี กับ แกรนด์ดยุคคิริล วลาดิมีโรวิชแห่งรัสเซีย
 เจ้าหญิงอเล็กซานดราแห่งเอดินบะระและแซ็กซ์-โคเบิร์กและก็อตธา (พระนามเต็ม อเล็กซานดรา หลุยส์ โอลกา วิกตอเรีย ประสูติ 1 กันยายน ค.ศ. 1878 สิ้นพระชนม์ 16 เมษายน ค.ศ. 1942)
 ทรงอภิเษกสมรสในวันที่ 20 เมษายน ค.ศ. 1896 ณ เมืองโคบูร์ก กับ เจ้าชายแอร์นส์ วิลเฮล์ม ฟรีดริช คาร์ล แม็กซิมิเลียนแห่งโฮเฮ็นโลเฮ-แล็งเกินบูร์ก ทรงเป็น เจ้าชายผู้ปกครองนครที่ 7 แห่งโฮเฮ็นโลเฮ-แล็งเกินบูร์ก ในวันที่ 9 มีนาคม ค.ศ. 1913 
 เจ้าหญิงเบียทริซแห่งเอดินบะระและแซ็กซ์-โคเบิร์กและก็อตธา (พระนามเต็ม เบียทริซ วิกตอเรีย เลโอโพลดีน ประสูติ 20 เมษายน ค.ศ. 1884 สิ้นพระชนม์ 13 กรกฎาคม ค.ศ. 1966)
 ทรงอภิเษกสมรสเมื่อในวันที่ 15 กรกฎาคม ค.ศ. 1909 ณ เมืองโคบูร์ก เจ้าชายอัลฟองโซ มาเรีย ฟรานซิสโก ดิเอโกแห่งออร์เลอ็องส์ เจ้าชายแห่งสเปน ทรงดำรงพระอิสริยยศ ดยุคที่ 5 แห่งกัลเลียรา ระหว่างวันที่ 24 ธันวาคม ค.ศ. 1930 จนถึงวันที่ 14 กรกฎาคม ค.ศ. 1937

พระอิสริยยศ 
 17 ตุลาคม ค.ศ. 1853 – 23 มกราคม ค.ศ. 1874 : แกรนด์ดัชเชสมาเรีย อเล็กซานดรอฟนาแห่งรัสเซีย (Her Imperial Highness Grand Duchess Maria Alexandrovna of Russia)
 23 มกราคม ค.ศ. 1874 – 22 สิงหาคม ค.ศ. 1893 : สมเด็จเจ้าฟ้าหญิงดัชเชสแห่งเอดินบะระ (Her Imperial and Royal Highness The Duchess of Edinburgh)
 22 สิงหาคม ค.ศ. 1893 – 11 ตุลาคม ค.ศ. 1906 : สมเด็จเจ้าฟ้าหญิงดัชเชสแห่งเอดินบะระและแห่งซัคเซิน-โคบวร์คและโกทา (Her Imperial and Royal Highness The Duchess of Edinburgh and of Saxe-Coburg and Gotha)
 11 ตุลาคม ค.ศ. 1905 – 24 ตุลาคม ค.ศ. 1920 : สมเด็จเจ้าฟ้าหญิงดัชเชสแห่งเอดินบะระ, ดัชเชสม่ายแห่งซัคเซิน-โคบวร์คและโกทา (Her Imperial and Royal Highness The Duchess of Edinburgh, The Dowager Duchess of Saxe-Coburg and Gotha) 

บุคคลที่เกิดในปี พ.ศ. 2396
ราชวงศ์ฮ็อลชไตน์-ก็อททอร์พ-โรมานอฟ
เจ้าหญิงอังกฤษ
ราชวงศ์ซัคเซิน-โคบวร์คและโกทา
แกรนด์ดัชเชสแห่งรัสเซีย
ดัชเชสแห่งเอดินบะระ
บุคคลจากเซนต์ปีเตอส์เบิร์ก